Publication: Magyar Közlöny
Issue: MK-2010-119 (Year: 2010, Number: 119)
Era: contemporary
Section: telket lehet – a tulajdonos kérelmére – kisajátítani, amelyet öt évnél hosszabb idõ óta az 1964. évi III. törvény 13. §-ában
Paragraph Index: 186

b) a tulajdonos – szociális helyzete vagy egyéb méltánylást érdemlõ körülményei miatt – a cseretelek beépítésére nem tud kötelezettséget vállalni.” Az MTr. 31. §-a lehetõséget adott arra, hogy a kisajátítási hatóság a tulajdonos kérelmére határozatban kötelezze a kisajátítási kérelem benyújtására azt a szervet, amelynek érdekében a tilalmat elrendelték, ilyen szerv hiányában az illetékes tanács igazgatási osztályát. Ez a szabályozás tehát csak a lakóház építés céljára szolgáló telkek tulajdonosai számára biztosított kártalanítást cseretelekadás, illetõleg kisajátítás útján. Mindezek alapján megállapítható, hogy ha korlátozottan is, de már a rendszerváltást – az önkormányzatok létrejöttét – megelõzõen is léteztek olyan intézmények a jogrendszerben, amelyek arra voltak hivatottak, hogy kompenzálják azt a tulajdonost, aki építési szándékát a településrendezési elõírások korlátozó rendelkezései miatt nem tudta meg valósítani. Ennek az eszközrendszernek része volt a kisajátítás is. A rendszerváltás alkotmányozási folyamatában bekerültek az Alkotmányba a tulajdonhoz való jog alkotmányos

Source: https://magyarkozlony.hu/hivatalos-lapok/5fb20c6a811d4723d9b9d1e8d63b8821e4190b67/dokumentumok/ea1e9f7d6e2948eb0dfee7b7dbe69b526d2bed44/letoltes